Яшчэ перад пачаткам урачыстасці на плошчы цэнтральнай сядзібы філіяла – вёскі Павіцце – адбыўся парад сучаснай сельскагаспадарчай тэхнікі, на якой цяпер працуюць мясцовыя земляробы. У фае Дома культуры адкрыліся выставы сельгаспрадукцыі, работ майстроў народнай творчасці, фотаздымкаў. На вуліцы размясціліся гандлёвыя рады. Свае тавары для вяскоўцаў прапаноўваў і філіял магазіна РУП “Брэстдругмет” “Тэхніка і быт”. Дарэчы, тут была арганізавана і своеасаблівая латарэя для пакупнікоў.